Opossum irqiq ta' Neblina

Category:Didelphimorphia

L-Opossum irqiq ta' Neblina jew Opossum ġurdien irqiq ta' Neblina, magħruf xjentifikament bħala Marmosops neblina, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nattiv tal-Amerika ta' isfel.

Dan l-opossum irqiq ta' abitudni notturna huwa marsupjal arborju jew tas-siġar (Nowak,1999), u ġeneralment jippreferi jgħix f'abitat ta' foresti tropikali tax-xita jew pluvjali tal-muntanji f'elevazjonijiet għolja. 

Dieta
L-Opossum irqiq ta' Neblina, huwa marsupjal omnivoru u d-dieta prinċipali tiegħu tikkonsisti minn frott u insetti varji.

Distribuzzjoni
l-opossum irqiq Marmosops neblina għandu distribuzzjoni fil-kontinent tal-Amerika ta' isfel u jinsab mifrux fil-Venezwela  u l-Brażil. L-ewwel darba li ġie skopert xjentifikament kien instab f' elevazjoni ta' 1800 metru 'l fuq mil-livel tal-baħar, f' Amazons Camp VII (00°50'40"N, 65°58'10"W), ta' Cerro de la Neblina, fil-Venezwela.

Klassifikazzjoni

Ordni Didelphimorphia
Superfamilja Didelphoidea
Familja Didelphidae
Sottofamilja Didelphinae
Ġeneru Marmosops
Sottoġeneru Noctivagus
Opossum irqiq ta' Neblina, Marmosops neblina

Sinonimi
"Marmosops impavidus neblina" huwa sinonimu jew l-istess bħal u jirreferi għal Marmosops neblina ta' Gardner, 1990.

Referenzi
K.H. Redford and J.F. Eisenberg: Advances in Neotropical Mammalogy, The Sandhill Press, Inc., p. 414. 
Gardner, Alfred (November 16, 2005). Wilson, D. E., and Reeder, D. M. (eds) Mammal Species of the World, 3rd edition, Johns Hopkins University Press. ISBN 0-801-88221-4
The Paleobiology Database.
Infonatura sit b'informazjoni rigward il-fawna tal-kontinent tal-Amerika ta' isfel fosthom il-marsupjali

Ħoloq esterni
Tassonomija tal-Mammiferi.